text: Ein jarðtinna (fr. geode) kann samanberast við eina stóra, meira ella minni rundleitta poknutinnu, har alskyns – ofta sera vøkur – steinsløg (mineral) gjøgnum langa tíð eru úrskild úr gjøgnumseyrandi vatni í grótinum. Tey hava so líðandi, heilt ella partvíst, fylt eina stóra poknu ella holu í grótinum. Ofta eru jaður ella ringar við ymiskum steinsløgum, sum bera boð um skiftandi umstøður í grótinum gjøgnum tíðirnar.
text: #000001
text: Jarðtinnur í føroyskum gróti eru vanliga úr ymiskum brigdum av kisilsteini (SiO2), til dømis kalsedon, agat, jaspis, opal ella reinum kvarts (bjargkrystalli). Hetta tilfar er sera mótstøðuført og kann liggja eftir, tá basalgrótið uttan um er tært og máað burtur.
text: #000002
text: Myndin vísir eina jarðtinnu úr ymiskum kisilmineralum. Uttast er eitt jaður av kalsedon (grátinnu). Hetta jaður er tað fyrsta, ið er úrskilt burtur úr gjøgnumseyrandi vætuni niðri í jørðini. Kalsedon er eitt kisilmineral við ørsmáum krystallum, sum eygað ikki sær. Innara jaðrið er úr bergkrystalli (kvarts), og her sæst skapið týðiliga á glaskendu kvartskrystallunum. Miðjan á jarðtinnuni er opin. Trýst, hiti og evnafrøðiligu umstøðurnar niðri í jørðini treyta, hvørji mineral verða úrskild gjøgnum tíðirnar.
text: #000003